Publication: Magyar Közlöny
Issue: MK-2002-14 (Year: 2002, Number: 14)
Era: 1990-2004
Section: 22 A 20. § (1) bekezdése a 138/2001. (VII. 31.) Korm. rendelet 8. §
Paragraph Index: 550

(3) Ha a lakás tulajdonosa a (2) bekezdés szerinti határidõ lejártáig az újabb lakás megszerzését hitelt érdemlõen igazolja (az adásvételi vagy csereszerzõdés esetén a tulajdonjog bejegyzése iránti kérelem ingatlan-nyilvántartási bejegyzését tartalmazó hiteles tulajdoni lap másolatával, építés esetében a használatbavételi engedély bemutatásával), és a korábbi lakás elidegenítésébõl származó teljes bevételt számlával vagy szerzõdéssel és értékbecsléssel igazoltan az új lakás megszerzésére fordította, az (1) bekezdés szerinti kötelezettség az eredeti határidõ lejártáig terheli. A kedvezmény, illetõleg az adó-visszatérítési támogatás visszafizetését biztosító jelzálogjognak az ingatlannyilvántartásban az újabb lakásra való átjegyzése iránt az önkormányzat jegyzõje intézkedik. Ha a korábbi lakás elidegenítésébõl származó bevételnek csak egy részét fordította az eladó az újabb lakás megszerzésére, úgy az eladási és a vételár különbözetét terheli a visszafizetési kötelezettség.

Source: https://magyarkozlony.hu/hivatalos-lapok/9bb67df23b096a179f857e87bb5c177066e3b94a/dokumentumok/69b29cfb6914163ec49b688c8975c90bc4d2964d/letoltes